ming030890/wiki-yue-high-quality huggingface dataset:
黃庭鋒

黃庭鋒（Telford Wong Ting Fung，1988年6月2號—）係香港藝人，曾經喺now TV做體育節目主持，2016年過檔無綫電視。

簡歷
黃庭鋒喺香港出世，讀過海壩街官立小學，2000年喺香港浸信會聯會小學度畢業（番香港發展後做過校友會主席）。初中讀過寶安商會王少清中學兩年，再到英國 Old Swinford Hospital 同 Kingswood School 留學。佢高中時期係學校足球隊唯一亞洲球員，司職前鋒，踢過學界同區際足球賽，更去過阿根廷同智利踢校際賽，攞埋MVP（最有價值球員）獎。佢本嚟有機會到阿士東維拉同狼隊青年軍試腳，但因撞咗考試而放棄咗。之後佢喺日本創價大學讀書，做過交流生。
黃庭鋒返香港後，做過日本人國際學校同新加坡國際學校嘅體育老師，2015年佢加入now TV做體育節目主持，2016年過檔無綫電視後，除咗繼續做體育節目主持，亦有其他類型演出機會。2017年12月，佢由部頭合約轉簽經理人合約，2018年11月攞咗香港中文大學體育系文學碩士學位，又喺《萬千星輝賀台慶2018》裏面中咗總值一百萬大獎，當中現金港幣51萬。
另外，佢同香港𡃁模文詠珊係小學同學。
黃建東

黃建東（Derek Wong，1981年7月26號—），係香港無綫電視男藝員，香港出世，祖籍廣東花縣，2011年參加無綫電視嘅香港先生選舉攞到「演藝潛能大獎」而入行。佢而家除咗參演劇集，亦係TVB娛樂新聞台主持。

演出
呢個表唔完整，歡迎加料。
黃平權

黃平權（粵拼：wong4 ping4 kyun4；簡化字：黄平权；1959年9月25號—2015年4月21號）係一位廣西壯族自治區嘅宜州市委書記，廣西壯族自治區河池市都安瑤族自治縣人。做過河池市紀委第一屆委員、河池市第二次黨代會代表、第二屆河池市委委員、河池市第二屆人大代表、廣西壯族自治區第九屆人大代表。中共羅城仫佬族自治縣委員會第七、八屆委員、常委、書記。
喺2015年4月21號，佢喺都安瑤族自治縣安陽鎮陽安社區古岸屯嘅細佬——黃平營喺度起緊嘅三層樓高嘅屋嘅冇欄杆陽臺嗰度唔小心跌咗落樓死咗。
黃廷方

黃廷方（1929年—2010年2月2號），鄉下福建莆田，星架坡及香港企業家，新加坡遠東機構同香港信和集團創辦人兼大股東。
黃幸怡

黃幸怡係香港親中派政治人物兼醫學及衞生服務界人士，正職係顧問律師。

選舉經歷
喺2021年9月，佢成為香港特别行政區選舉委員會醫學及衞生服務界當然委員。
黃徐毓芳

黃徐毓芳（英文：Pansy Wong）係紐西蘭政治人，紐西蘭國家黨黨員。佢喺中國上海出世，喺香港長大，係伊利沙伯中學舊生。佢識講流利嘅英語、粵語、普通話同上海話。佢1974年同屋企人移民紐西蘭，喺基督城進修。之後，佢做咗註冊會計師，1996年第一次參政，成為紐西蘭第一個亞裔國會議員。佢2008年到2010年期間做過種族事務部部長同婦女事務部部長。
馬其頓王國

馬其頓王國（古希臘文：Μακεδονία）係古希臘西北邊嘅一個王國。其史上至輝煌嗰時，亦即係亞歷山大帝國（馬其頓帝國），係由國王亞歷山大三世（大帝）開創。亞歷山大帝國係歷史上繼波斯帝國之後第二個地跨歐、亞、非三洲忌帝國，其疆域東自費爾幹納盆地同印度河平原，西抵巴爾幹半島，北從中亞細亞、裏海同黑海起，南達印度洋同非洲北邊。

起源
馬其頓係喺古希臘邊陲忌一個地區，喺希臘中北部，西接艾普魯斯，東鄰色雷斯。其民族淵源重未確定，可能係伊利里亞人、色雷斯人（Thracians）同希臘忌多利亞人忌混血後裔。由於偏僻落後，而且行君主制而毋係民主制，而且主要住喺鄉村入邊，因此被其南境外忌繁榮忌希臘叫做無文化忌野蠻人。約莫喺西元前6世紀下半葉，馬其頓統一，實行君主制。

崛起
馬其頓喺希波戰爭開始嗰時依附波斯，但又靜雞雞幫希臘人暗送情報。西元前5世紀末，國都從西北山區忌埃格（Aigai）遷去東南沿海忌佩拉。到西元前4世紀，攝政王腓力二世（西元前359－前336年）廢咗好細忌國王，自立為王，推行咗一系列改革。腓力二世借鑒希臘忌先進經驗，重採取有馬其頓特色忌舉措，強化王權、削貴族會議同公民大會忌權，改革幣制，用金銀複本位制。至緊要忌係渠忌軍事改革，建立咗一支忠於國王忌常備軍，創建咗好犀利忌馬其頓方陣。之後渠又佔咗色雷斯忌金礦，每年又有一個穩定忌收入來擴充軍事。馬其頓軍隊忌戰鬥力超過咗希臘第啲城邦忌軍隊。腓力為咗準備打東邊忌國家，重建立咗一支好犀利忌艦隊。
腓力二世喺軍力強大後，趁著希臘重打緊城邦戰爭嗰時南下打希臘。西元前338年，以雅典、底比斯為首忌反馬其頓盟軍同馬其頓軍喺中希臘忌克羅尼亞決戰，盟軍輸得好慘。第二年，腓力喺科林斯叫各邦來開會，宣佈希臘各城邦成立聯盟，除咗斯巴達之外忌全希臘都被迫承認咗馬其頓忌霸權，並決定打波斯。西元前336年，腓力喺渠忌女忌婚宴上被人刺殺。王位由腓力廿歲忌仔亞歷山大（即係亞歷山大大帝）承繼。

征服
腓力二世死咗之後，希臘各邦又有反馬其頓起義。凈係得20歲忌亞歷山大繼位之後，向毋夠半年之內好快鎮壓咗叛亂。
前334年春天，亞歷山大過赫勒斯滂海峽打波斯帝國，亞歷山大忌軍隊同波斯王大流士三世忌軍隊向小亞細亞忌格拉尼庫斯河戰役（Granicus）第一次會戰，馬其頓軍大勝，毋夠半年就佔咗小亞細亞。西元前333年，亞歷山大率領軍隊向而家敘利亞伊蘇斯平原（Issus）大敗大流士三世親自率領忌10萬幾波斯軍，俘虜咗大流士忌阿媽、老婆同兩個女。大流士三世向東潰逃。
西元前333年亞歷山大征服咗敘利亞、腓尼基各城市。第二年又征服咗埃及，向埃及尼羅河口起咗一座新城叫亞歷山大裏亞（亞歷山卓）。
亞歷山大向西元前331年春季又離開埃及，繼續東征。渡過幼發拉底河同底格裏斯河，十月間向高加米拉戰役又同大流土三世打。根據傳說嗰時波斯軍隊約莫有三十萬咁多，有馬步隊、刀輪戰車，但係都被亞歷山大擊敗，大流士三世又走去東邊。亞歷山大繼續向前，入巴比倫城，攞咗美索不達米亞。渠從巴比倫又向東行，入波斯本土，佔咗波斯忌蘇薩同波斯波利斯兩座都城，攞到好多金銀珠寶之後燒咗波斯波利斯城，殺戮住向嗰道尐人，來報復西元前480年波斯王薛西斯一世燒咗雅典城忌仇恨。之後三年亞歷山大又鎮壓咗波斯東北邊一尐反抗。波斯王大流士三世亦被渠忌部下殺咗，波斯滅亡。
西元前327年又進兵印度。渠統帥大軍向前330年從里海南岸向東，過帕提亞，向前329年—前327年打落咗巴克特裏亞同馬爾吉安娜，重趁機會揮師東進印度，打敗印度反抗者，征服旁遮普，重諗著沿著恒河繼續向東打。但係渠忌手下兵士向出邊打仗打咗好耐，好掛住屋企，又因為印度多雨、天氣好熱，士兵好辛苦，幾乎搞到公開造反，亞歷山大就將打落來忌印度部分分成三個省重留駐兵，跟著兵分三路返去西邊。
西元前324年初，亞歷山大將巴比倫作為新首都，建立咗一個龐大忌帝國—馬其頓帝國，亦叫做亞歷山大帝國。
西元前323年6月，亞歷山大突然患惡性瘧疾，病咗10日之後就死咗，死嗰時凈係得33歲。
之後忌人將亞歷山大征服忌土地叫做亞歷山大帝國，因為爾個帝國忌興衰同亞歷山大個人忌人生歷程緊密聯繫向一齊。
馬其頓第納爾

馬其頓第納爾（Македонски денар），又譯馬其頓代納爾，係北馬其頓嘅法定貨幣，1992年開始用。
馬列維奇

卡濟米爾·謝韋里諾維奇·馬列維奇係一個俄羅斯帝國、蘇聯、烏克蘭蘇維埃社會主義共和國畫師、雕塑家、藝術家、先生、舞臺設計師、劇裝設計、畫家、設計師。
馬利卡

馬利卡（粵拼：maa5 lei6 kaa1，羅馬尼亞文：Ciprian Andrei Marica，1985年10月2號—）係個羅馬尼亞足球員，司職前鋒。而家效力緊西甲球會基達菲足球會。

葳蕤史
呢節要加長。
馬利亞

馬利亞（瑪莉亞）係外文 Maria 或 María 嘅譯名。可以係：
馬利亞 (人名)
銻

銻（粵拼：tai1）係一種元素，原子序號51，原子重量121.760(1)。佢個符號係Sb，來自拉丁文stibium，係標記咁解。銻係一種類金屬，有四種同素異形體。最穩定嗰隻係藍白色類金屬。而黃同黑銻就係唔穩定嘅非金屬。
銻係防火物料，可以做漆油、瓷器、琺瑯、唔同嘅合金、電子零件，同橡膠。
維基同享有多媒體嘅嘢：
Antimony（類）
銼

銼係一種用來磨嘢嘅架生。通係手工對硬物，做細微修補之用。金工、木工等常用。多數用鐵、鋼依啲硬金做，所以有時叫鐵銼。唔同銼上有唔同坑絞，粗幼唔同。
用喺人身上，有指甲銼，用來磨指甲。
鋁

鋁（粵拼：leoi5）係一隻金屬元素，符號係Al，原子序號係13，原子重量係26.9815386(8)，屬於貧金屬。佢係銀色嘅，展性唔錯。鋁有好強嘅抗鏽能力，咁係因為鋁會喺表面形成一層氧化鋁作為防氧化層。由於鋁夠輕，耐用，又夠力，工業上有好多產品，例如建築材料同埋航空合金，都會用到鋁，所以佢響世界經濟都算舉足輕重。

特質
鋁係一種好軟同埋好輕嘅金屬。佢嘅表面同其他金屬唔同，比較暗啞，原因係因為當佢暴露喺空氣之中，表面會自動形成一層薄薄嘅氧化物。而呢層氧化鋁嘅溶點係比純鋁高啲啲嘅，佢會成為鋁嘅保護層，所以鋁有好好嘅抗鏽能力同埋好耐用。鋁呢種金屬係無毒同埋無磁性。純鋁可抵禦49MPa嘅拉力，而佢嘅合金更可以抵禦400MPa嘅拉力。至於密度，佢嘅密度大概係銅嘅三份一。如果將鋁整成為一塊鏡，呢塊鋁鏡相對於其他所有金屬嚟講，係200-400納米嘅紫外線，或者係3000-10000納米嘅遠紅外線係有最高嘅反射能力。咁要去到400-700納米嘅可見光範圍，佢嘅反射能力先會俾銀追過頭，而去到700-3000納米嘅近紅外線，就會俾金，銅同埋銀追過頭。佢係第二最容易變形嘅金屬（第一係金）同埋係第六最容易拉成金屬線嘅金屬。鋁同時間係一個好好嘅熱傳導體。

應用
鋁喺世界上嘅使用比率只係僅次於鐵，可想而知佢喺世界經濟入面有幾咁重要。
純鋁嘅強度唔高，但由於佢可以攞嚟做合金嘅可能性比起銅、鋅、鎂、錳或者矽都要高，所以而家市面上聲稱係鋁嘅嘢其實都係鋁合金，而純鋁嘅應用一般都會注重於佢嘅抗鏽性而唔係佢嘅強度或者硬度。
當鋁合金被機械高溫處理過後，強度會大大增加。由於經過處理嘅鋁合金嘅強度對重量嘅比例好高，所以佢就成為航空業嘅必需金屬。
鋁亦係一個好好嘅可見光反射體（99%）同埋紅外線反射體（95%）。應用化學氣相沉積呢種技術，鋁薄層可以喺一啲平面上面形成，從而成為一種光學表層或者一塊鏡面。呢層嘢重薄過鋁上面個啲氧化鋁，而且比起用銀沉積重無咁易刮花。差唔多所有而家用緊嘅鏡，都係喺塊玻璃嘅後面沉積鋁而造出嚟（後面鏡）。而望遠鏡都有應用到呢種技術，但就唔係將鋁沉積喺塊玻璃嘅後面而係前面（第一表面鏡），咁係因為要避免對內反射、折射同埋透明損失，但係呢種第一表面鏡係比起喺屋企用嗰種後面鏡更加容易整花。
鋁重應用咗喺好多方面，以下係其中幾種：
運輸（車、飛機、貨車、火車、地鐵、過海隧道、單車等等）
包裝（鋁罐、錫紙等等）
水嘅處理
醫魚嘅寄生蟲
建築（鋁窗、門、鐵閘、鋼筋等等）
消費耐用品（煮食用品等）
電纜、電線（雖然鋁比起銅平同埋輕，但佢無銅咁好嘅導電能力。好多地方都唔淮用鋁嚟做民用電纜，因為實在太嘥電）
超純鋁可以用嚟做電子配件同埋光碟
鋁粉可以用嚟做電鍍嘅媒介。而上底色去木質嘅表面，就可以應用薄鋁片。染色方面，薄鋁片重可以用嚟做防水層。
陽極處理過嘅鋁，喺依然穩定嘅情況下，可以承受比一般嘅鋁更多嘅氧化，提高佢嘅抗鏽能力。所以，好多物料例如建築材料同埋散熱片等，都會用到呢種鋁。
好多有半導體嘅電子零件，都對散熱有好大嘅需求，好似電腦嘅中央處理器同埋電晶體咁。雖然銅製嘅散熱片體積細而且效能比較好，但由於成本高同埋好難整，所以佢哋都好依賴鋁製嘅散熱片。
鋁會用嚟做舞台上士兵揸住嘅道具劍。
天然嘅氧化鋁會喺剛玉入面出現。
由於鋁嘅氧化作用會高度放熱，所以會用嚟做火箭嘅固體燃料、鋁鐵溶劑同埋製造煙花。
鋁喺極度低溫（1.2絕對溫度，即攝氏零下271.95度）之下，係一個超導體。

家居電線
同銅相比，鋁嘅價錢比較低，但仍然擁有幾好嘅導電性，所以喺1960年代，鋁喺美國被廣泛咁用嚟做家居電線。不過，當時好多電線配備都唔啱鋁電線用，仔細啲講：
鋁有比較大嘅熱漲比率，當佢長時間通電之後，產生熱力令佢澎漲，引致連接電線間嘅鏍線輕脫，令個接線慢慢開始鬆。
當溫度慢慢上升嘅時候，純鋁重會有一個蔓延嘅趨勢，最後導致成個接線鬆晒。
當個接線鬆咗，就會發生電偶腐蝕，增加成個線路嘅電阻。
總括嚟講，呢啲特質令到嗰時嘅鋁電線同啲配件過熱而引致火警。自此之後，鋁電線就變得無咁多人用，而喺某啲比較細小嘅新建築物更加唔畀用。不過，如果啲電線配備係為鋁電線度身訂造嘅話，就可以避免過熱所引致嘅火警。呢類配備，舊式啲嘅會喺上面寫上"Al/Cu"（即係鋁/銅），而比較新式啲嘅會寫上"CO/ALR"。

歷史
英國化學家堪富利戴維爵士
相比起其他金屬，鋁比較遲發現。1808年堪富利戴維爵士第一次用到「Aluminum」呢個字，同埋開始嘗試生產鋁。1825年丹麥化學家漢斯奧斯特成功用鉀由氯化鋁入面還原出鋁：
1827年弗里德里希維勒用金屬鉀還原熔融嘅無水氯化鋁，得到比較純嘅金屬鋁單質。由於唔容易提取，當時鋁嘅價格重高過黃金。
德維爾響1846年純化咗維勒過程，並發表響1859年嘅一本書上面，咁樣十年內鋁嘅價格跌咗九成。
1886年查理斯馬丁霍爾同保羅埃魯各自獨立發現咗電解制鋁法，後世將佢叫霍爾-埃魯法。1889年卡爾約瑟夫拜爾繼續改良咗呢個過程。呢種方法到咗今時今日都重係大規模工業生產鋁嘅主要手段。

自然分佈
鋁元素響地殼中嘅含量排第一，佢係白色、軟、易加工，金屬鋁嘅熔點係攝氏660度，係重要嘅工業原料。

鋁期貨
目前鋁期貨交易主要響倫敦金屬交易所同上海期貨交易所進行。鋁更加係是倫敦金屬交易所嘅重要品種。
銳豐

銳豐（粵拼：jeoi6 fung1；英文：RUIFENG Tech.）係中國廣東廣州一科技公司，1993年由王銳祥創辦，總部喺番禺區石樓鎮市蓮路10號，主要產業係生產照明同音響。佢屬下嘅LAX屬著名嘅音響品牌。
佢曾經搞過2010年夏季亞運、廣州國際燈光節、2011年夏季大運、十二運、2014年夏青奧、及2022年冬季奧運嘅燈光特效贊助商。
銻嘅同位素

銻嘅同位素之中，有兩個係穩定嘅。

圖表
備註：有#嘅數據代表冇經過實驗嘅證明，只係理論推測，而用咗括號括係代表數據唔確定。
鋁嘅同位素

鋁有28個同位素，只係得27Al比較穩定，其餘嘅都非常唔穩定。

圖表
備註：畫上#號嘅數據代表冇經過實驗嘅證明，只係理論推測，而用咗括號括係代表數據唔確定。
銷售量

銷售量（sales）係指一個公司靠賣某件貨品服務賺咗幾多錢。
銷售

銷售（粵拼：siu1 sau6；英文：personal selling）係指一個賣家親自同可能買家見面，並且嘗試親身說服對方買自己嘅產品。做銷售嘅人叫銷售員，口講可以叫「sel1 si2」。
銷售時點

銷售時點（point of sale，POS）係指一單零沽完全嘅時間或者地點，係買家俾錢嘅時間點。
黃繼兒

黃繼兒（Stephen Wong，1954年9月28號—）係香港親中派政治人物兼法律界人士。

選舉經歷
喺2021年9月，佢經中國法學會港區理事協會提名成為香港特别行政區選舉委員會法律界委員。
黃維民

黃維民，前台灣政治人物，曾經做過嘉義市、高雄縣同澎湖縣衛生局局長，而家喺國立中正大學資訊管理學系擔任副教授。

事件
佢喺民進黨涂醒哲擔任嘉義市市長期間，曾經擔任嘉義市衛生局局長，但去到2017年中，佢被涂醒哲免職，之後佢批評涂醒哲唔尊重佢，仲提出涂醒哲「八大罪狀」。兩者爆發罵戰，涂醒哲之後控告黃維民誹謗，話佢發表不實言論，又話佢喺其他地方擔任衛生局局長嘅時候都同縣長反面，無故製造問題。
另外，兩人罵戰亦提到黃維民中風嘅事，黃維民話自己係因為輔選市長先搞到中風，但涂醒哲就話酸黃維民係去中國教書賺人民幣先中風。
黃綺珊

黃綺珊（粵拼：wong4 ji2 saan1；簡化字：黄绮珊；英文：Huang Qishan；1968年3月23號—），重慶人，中國大陸女歌手。1994年，個人首張專輯由前夫臺灣音樂人涂惠源合作錄製專輯《HOVER OVER》，後由臺灣福茂唱片公司發行，專輯改名做《INSIDEMUSIC》。1995年獲得廣東廣州十大金曲嘅最具潛質女歌手獎，同年錄製台灣電視連續劇《風華絕代》嘅片頭同片尾曲。1999年同小柯合唱偶像劇《將愛情進行到底》入面嘅插曲《我還能做什麼》。2000年底推出專輯《只有你》，其中《只有你》被列入中國通用聲樂類考級十級考級曲目。 2004年喺雅典奧運會演唱央視主題曲《驕傲》。2007年8月25號出席鋼琴家羅伯特·威爾斯喺瑞典嘅獨奏音樂會唯一演唱嘉賓。早喺20年前，內地樂壇就有「北那英，南綺珊」嘅美稱。2016年，以本名小霞入圍台灣第27屆金曲獎最佳國語女歌手。

經歷
1986年，佢考入重慶市私立華樺舞蹈團，開始歌唱事業。
1991年，進入廣州卜通100歌舞廳演唱，同新空氣樂團合作；參加喺廣州舉行嘅首屆世界女足錦標賽會序曲等宣傳歌曲嘅錄製；同台灣音樂製作人涂惠源結婚後退出歌壇，定居台灣。
1994年，同涂惠源合作錄製專輯《躲在音樂背後的人》，由台灣福茂唱片公司喺台灣發行。
1996年，同涂惠源離婚後返大陸；獲廣州十大金曲「最具潛質女歌手」獎。
1998年，簽約喜洋洋唱片公司。
1999年，單曲《似水流年》喺各地電台上榜；同喜洋洋群星錄製環保歌曲《拯救地球》；同小柯對唱青春電視劇《將愛情進行到底》插曲《我還能做什麼》，榮獲北京音樂台第二季十大金曲獎；同寶潔公司、德嘉廣告同喜洋洋聯合製作嘅MV《搖籃曲》；單曲《我真想回到你身旁》開始喺各地電台上榜；去陝西省西安市參加「聖方之夜」演出；去黑龍江省哈爾濱市參加「龍江春酒2000年白雪公主評選頒獎暨明星演唱會」演出；《我真想回到你身旁》獲北京音樂台第四季十大金曲獎；參加喺北京首都體育館舉行的「萬眾豪情搜狐夜」群星演唱會；獲得遼寧文藝台第5屆中國原創歌曲評選「最佳新人獎」；《我真想回到你身旁》入圍北京音樂台1999年度十大金曲，專輯《珊珊來遲》問世，一曲《只有你》技驚四座，先後榮獲北京音樂台第二季度十大金曲、廣州至上音樂城我最愛2000最佳優異表現獎。
2004年，雅典奧運會演唱央視主題曲《驕傲》。
2008年，汶川大地震後多次參加義演，演唱重慶市賑災晚會主題曲《大愛》。
2011年，參加家鄉重慶市開縣「三色」（紅色、藍色、綠色）文化節開幕式，高歌《開縣非去不可》等歌曲。
2012年，到新加坡浸信會神學院學習。
2013年1月，加盟湖南衛視《我是歌手》第一季、為首發歌手，喺4月12號總決賽未能晉級為「終極歌王候選人」。同年擔任湖南衛視《快樂男聲》節目北京唱區三評委之一（另外2位係尚雯婕、蔡國慶）。
2016年，以「路見不平一聲吼的美少女戰士」身分參加江蘇衛視嘅《蒙面唱將猜猜猜》。
2017年，錄製江蘇衛視第3期嘅《金曲撈》。

《我是歌手》第一季
2013年1月，加盟湖南衛視《我是歌手》第一季、為首發歌手，喺4月12號總決賽未能晉級為「終極歌王候選人」。

家庭
黃綺珊前夫係台灣音樂創作人涂惠源，而佢作曲嘅《剪愛》、《聽海》（張惠妹原唱），就係佢哋離婚後嘅作品，多年後先由黃綺珊翻唱。而涂惠源喺第二年做咗《我是歌手》第二季嘅專家評審團。
黃綺琳

黃綺琳（英文：Norris Wong，1987年5月4號—）係香港女電影導演，憑第一套執導電影作品《金都》攞到第39屆香港電影金像獎新晉導演獎。佢亦係一位填詞人，佢第二套執導電影作品《填詞L》就係參考自己嘅填詞人經歷而改編，亦包辦套戲嘅歌嘅填詞工作。
黃維安

黃維安，香港親中派政治人物兼工程界人士。

選舉經歷
喺2021年9月，佢當選成為香港特别行政區選舉委員會工程界委員。之後佢喺李家超無提政綱嘅情況下，有份提名李家超參與2022年香港行政長官選舉。
黃綽毅

黃綽毅，香港親中派人士。「港真生活」負責人。

政治立場
佢係親中派嘅成員，反對港獨，亦支持排除非建制派嘅所謂『愛國者治港』主張。
佢支持中國共產黨，話喺中共領導下中華民族必將實現偉大復興。
佢曾經參加香港廣東社團總會同民建聯聯合主辦嘅「香港廣東社團青年政治人才培訓課程」。

爭議
2021年7月，黃綽毅曾經喺文匯報有份散播亞洲金融風暴北京救港謠言，話中國喺亞洲金融風暴拯救香港股市擊退索羅斯，同事實不符。
黃美好

黃美好，香港親中派政治人。

政治立場同參與
佢係香港親中派人士。
佢亦支持香港基本法第23條立法，喺2020年5月，佢曾經參與一份由「23同盟」、「香港政研會」同「民眾聯席」等多個激進親中派團體發起嘅聯署，要求就基本法23條立法，聯署內容又以黑暴攬炒形容香港反送中運動示威者嘅行為。
長石

長石（英文：feldspar）係一類石頭，屬鋁矽酸鹽礦物，好多時亦會有鈉、鈣、鉀、鋇呢啲元素。
長石嘴

長石嘴，多數畀人寫做長石咀，係香港新界北區一個島，喺船灣郊野公園東北對出嘅鴨洲海，同鄰近嘅長排頭、三個嘴、企山嘴、亞公嘴組成「沙頭角五嘴」。
長竿手躄魚

長竿手躄魚（學名：Antennatus flagellatus）係躄魚科手躄魚屬嘅其中一個種。
長繩麻理亞

長繩麻理亞，係日本嘅一個女藝人同埋配音員。
長翅目

長翅目（學名：Mecoptera），係昆蟲綱下嘅一目，全世界約有600種。本目昆蟲通稱蠍蛉（英文：Scorpionfly），因為雄蟲嘅生殖器睇落好似蠍子嘅尾刺。
長篇小說

响西方概念，長篇小說（粵拼：coeng4 pin1 siu2 syut3，英文：Novel）係種文學體裁，描寫一個比較長嘅故仔，長過中篇小說，有人物、動作、對話等等嘅情節，入面唔一定全部真人真事，或者會有少少虛構成份。如果虛構成份比較多，就會叫做虛構小說（英文：Fiction）。
長索

長索（Cheung Sok）係香港荃灣區一島，近陰澳鹿頸，而家無人住喺上面。
維基同享有多媒體嘅嘢：Cheung Sok
長老

長老係指喺群體當中有智慧嘅權威人士，通常係因為佢嘅智慧、年齡或者背景地位而受到尊重。世界上好多古老嘅族裔同宗教都設有「長老」呢個職位。喺父系社會裏面，長老多數由男性出任；而喺母系社會嘅族群，長老就多數由女性擔任。
開放式字幕

開放式字幕（英文：open captions 或者 open subtitles）係指唔閂得嘅字幕。呢類字幕因為嵌咗入影片裏面，所以唔閂得。
以前，將字幕嵌入段片入面係做字幕嘅唯一方法，但係咁並唔係表示呢係方法係過時。隱閉式字幕需要解碼器先顯示到 ，開放式字幕唔使，所以喺某啲情形下反而會避免咗一啲技術問題。
另外，有時為咗美術需要，設計師要完全控制字型選擇、字幕擺位等等，呢個情況都只能夠整開放式字幕。
嵌咗入段片入面嘅手語傳譯，喺某個角度上亦都可以話係一種字幕，呢種字幕亦只可能係開放式。
開放數據

開放數據（英文：open data，或者叫開放資料）指嘅係一種經過挑選同許可嘅資料。佢哋唔受著作權、專利權，同埋其他管理機制所限制，可以開放畀社會公眾，任何人都可以自由使用，無論係用嚟出版定係第二啲用途都唔受限制。
開放科學

開放科學（英文：open science）係廿一世紀初科學界興起嘅一場運動，主張想盡可能將科學研究攞到嘅知識同數據變成係人都可以睇同用嘅內容。目的包括咗令知識普及化同埋提升一般人對科學嘅信賴呀噉。
開放地勢

開放地勢（英文：open terrain）係地勢，指一笪地上面冇乜建築物或者樹等可以阻礙視線嘅物體。
開放天空

開放天空（OpenSkies）係法國一間航空公司。
開放雜誌

《開放》係香港一份關注中國大陸、香港同台灣三地政制發展嘅雜誌，響1987年1月1號創刊，每月一號響香港出版，創刊社長係哈公。
開放政策

開放政策（гла́сность，glasnost）係1986年由蘇聯共產黨總書記戈巴卓夫提出嘅政策，提升人民嘅言論自由，增加國家管治嘅透明度。雖然呢個政策本嚟係為咗改善蘇聯嘅管治，不過呢個政策同時令人民更加了解到政府嘅種種問題，動搖對政府嘅信心，成為蘇聯解體嘅其中一個原因。
開放位

開放位（open position）係指喺拍檔舞當中雙方淨係對手拖住對方噉嚟跳舞，例如美國嘅華爾茲就會噉做。
黑鮟鱇屬

黑鮟鱇屬（學名：Lophiomus）係鮟鱇目鮟鱇科嘅其中一個屬。
黑鮟鱇

黑鮟鱇（學名：Lophiomus setigerus）係鮟鱇科黑鮟鱇屬嘅其中一個種。
黑鶇

黑鶇（學名：Turdus merula），係鶇屬嘅一種雀，亦係瑞典嘅國雀。
黑麥

黑麥又叫裸麥（學名：Secale cereale）係一種響溫帶地區有嘅穀物，中歐同東歐啲人會將佢用嚟焗麵包。
黑鯇

黑鯇（Mylopharyngodon piceus）係鯉科嘅一種魚，原產中國，亦係中國比較常見嘅食用魚。
黑鰭單鰭魚

黑鰭單鰭魚（學名：Pempheris compressa）係單鰭魚科單鰭魚屬嘅其中一個種。
黑鸛

黑鸛（學名：Ciconia nigra）係鸛科鸛屬下一種雀，主要出現喺舊大陸地區。
黑麂羚

黑麂羚（粵拼：hak1 gei2 ling4，Cephalophus niger），羚羊一種，係偶蹄目牛科麂羚屬嘅其中一個物種。
黑麥包

黑麥包又叫裸麥包，係種包，用咗黑麥取代大部份或者全部麪粉，色水比較深。
阿利耶夫

阿利耶夫（Heydar Aliyev；1923年5月10號—2003年12月12號）係阿塞拜疆政治人，1969年到1982年做阿塞拜疆共產黨第一書記，1993年到2003年做阿塞拜疆總統。
阿利耶夫國際機場

阿利耶夫國際機場（IATA代碼：GYD；ICAO代碼：UBBB）係阿塞拜疆一個機場，喺巴庫。
阿加勒斯角

阿加勒斯角最南邊嘅紀念碑，嚿牌寫住官方話明嘅大西洋、印度洋嘅交界所在地。
阿加勒斯角
（英文：Cape Agulhas，英文讀音：[əˈɡʌləs]；葡文：Cabo das Agulhas，葡文讀音：[ˈkaβu ðɐz ɐˈɣuʎɐʃ]）係南非西開普奧維堡行政區一景區，亦係南非一石頭紀念碑兼建築。不過佢有兩個紀錄喺全球地區非常之出名：分別係非洲最南邊嘅地方同埋大西洋、印度洋嘅交界所在地。
呢個地方係由葡萄牙嘅航海家發現。喺呢個地方未發現之前，好多人都以爲喺佢西北邊150km遠嘅好望角先至係非洲最南邊嘅地方。實際呢個地方比好望角重要偏南約51km到。嗰度距離南極洲最近嘅大陸有3856.531km。

氣候
阿加勒斯角當地雖然屬地中海式氣候，但係全年嘅溫度變幅同熱帶地區嘅赤道周邊噉變化好細，而且月平均雨量變幅唔大，不過通常夏天少雨，冬天多雨。根據南非國家公園監測站測出嘅數據，每年冬天嘅平均降雨量好多時都有400～600mm到。
阿力斯·華斯提拿

阿力斯·華斯提拿（粵拼：aa3 lik6 si1 waa4 si1 tai4 naa4；法文：Alexis Vastine；1986年11月7號—2015年3月9號）係法國拳擊運動員，曾經喺2008年夏季奧林匹克運動會攞過拳擊季軍。佢參加過2012年夏季奧林匹克運動會嘅拳擊比賽，但係佢喺8強就淘汰咗。
喺2015年3月9號，佢喺阿根廷嘅安第斯山脈附近嘅卡斯迪利鎮負責影一部法國TF1電視台嘅真人騷節目嗰陣，由於直升機發生咗空難死咗，終年28歲。
阿力西·拿華連兒

阿力西·拿華連兒（粵拼：aa3 lik6 sai1 naa4 waa4 lin4 ji4；俄文：Алексе́й Нава́льный，俄文讀音：[/ a'leksej navɑlʲnɨj /]；1976年6月4號—2024年2月16號）；全名係阿力西·阿拿圖尼域·拿華連兒（粵拼：aa3 lik6 sai1 aa3 naa4 tou4 nei4 wik6 naa4 waa4 lin4 ji4；俄文：Алексе́й Анато́льевич Нава́льный）；佢係俄羅斯嘅一位律師同政治財政活動家。2009年以嚟，佢唔停噉批評俄羅斯政府嘅腐敗，尤其係俄羅斯總統普京，成日用網誌組織大規模遊行。佢聲稱俄羅斯嘅政治制度好腐敗，所以可能會面臨類似阿拉伯之春嘅政治風暴。
響2012年，佢因為涉嫌挪用公款同欺詐，俾俄羅斯聯邦當局起訴。2013年7月，佢被判處有期徒刑五年。

早期生活
阿力西·拿華連兒同時擁有俄羅斯同烏克蘭血統。佢喺莫斯科西南面大約100公里嘅奧布寧斯克度過咗佢嘅童年。
阿力西·拿華連兒喺俄羅斯人民友誼大學畢業，響1998年攞到法律學位；之後，佢響俄羅斯聯邦政府財政金融大學就讀證券同交流。喺2000年，佢加入俄羅斯聯合民主黨。
2013年7月，阿力西·拿華連兒註冊成為莫斯科市長選舉嘅候選人。

挪用公款同欺詐嘅指控
2012年7月，阿力西·拿華連兒被指響一宗木材交易中詐騙國營公司，竊取至少1600萬盧布，佢否認指控；之後佢被判處入獄五年。 歐美國家對判決話失望，認為判決有政治動機。英國指摘俄羅斯「選擇性施法」，前蘇聯領導人戈爾巴喬夫重話當局利用司法打壓政治對手，無法接受。
唔夠24個鐘之後，檢控官主動提出阿力西·拿華連兒已獲接納為莫斯科市長選舉候選人，話如果佢繼續被拘留，就無得參與選舉，因此向法院申請釋放佢；法院對佢作出有條件釋放，佢嘅律師形容裁決史無前例。
2013年9月，選舉結果公布，拿華連輸咗畀現任市長索比亞寧；拿華連兒指責普京嘅親信索比亞寧憑舞弊響選舉中勝出，隨後至少有1萬個拿華連嘅支持者響應號召，集會抗議莫斯科市長選舉存在舞弊。
順緻苑

順緻苑係香港嘅一個居屋屋苑，喺九龍觀塘區佐敦谷，同順利邨、順安邨、順天邨夾埋叫「四順」。
順治

順治（滿話：ᡳᠵᡳᠰᡥᡡᠨ ᡩᠠᠰᠠᠨ）係大清皇帝福臨嘅年號，相當於公元1644年到1661年，前後總共18年。
左邊幅圖顯示順治喺大清時期個位。
順泰道

順泰道（英文：Shun Tai Road）係香港柴灣一條馬路，由盛泰道開始，去到翠灣街。
順洲企業

順洲企業私人有限公司（Soon Chow Corporation Pte Ltd）係星架坡一間巴士車身廠。
公司嘅歷史可以追溯到1926年，嗰年蘇順洲創立永安造車廠（Weng On Workshop），專出小巴（即所謂嘅「蚊子巴士」）。後來間廠越做越大。家陣公司除咗自己出車身之外，亦有同巴士公司嵌第啲廠嘅車身。

參考/睇多啲
《順洲企業八十載》。busfansunlimited@yahoo.com.sg。2007。
順產

順產，又叫自然分娩、陰道分娩，係指順其自然經陰道出嚟嘅分娩，同開刀生仔相對。順產康復時間通常會比較短。
順義

順義係南吳國王楊溥嘅第一個年號，相當於公元921年到927年，前後總共7年。
順行型失憶症

順行型失憶症（英文：anterograde amnesia）係失憶症嘅一種，個人喪失創造新記憶嘅能力，但失憶症打前嗰啲長期記憶就唔受影響。
高瀨優孝

高瀨優孝（1991年11月25號—）係日本足球員，司職後衞，效力秋田藍閃電。
高滔滔

高滔滔（1032年—1093年），亳州蒙城人，係宋英宗嘅皇后，亦係神宗嘅亞媽。1085年4月，孫仔哲宗即位，佢成為咗太皇太后。之後垂簾聽政，支持司馬光廢新法，導致咗政局唔穩定，史稱新舊黨爭。佢喺1093年駕崩，跟謚號叫宣仁聖烈皇后，葬喺永厚陵。
高演

北齊孝昭帝（535年—561年），字延安，係北齊第三代皇帝。佢係東魏權臣高歡第六個仔，亦係高洋個細佬。高演後生嗰陣魁偉英武，佢阿媽婁昭君好鍾意佢。所以喺佢阿哥北齊開國皇帝高洋駕崩後，支持佢發動政變廢咗佢嗰孫，擁立佢為新帝

經歷
響東魏元象元年，皇帝元善見封高演做常山郡公。高演係個聰明仔，佢博覽群書，滿腹經綸。高洋執政之後，派中書侍郎李同軌做高演嘅老師，令高演如虎添翼。
天保年間，高演升做常山郡王。高演做嘢講道理，所以滿朝文武大臣都服佢，佢喺處理政務方面表現出色，連皇帝高洋都睇重佢。天保八年，高演升做司空，兼任尚書監工。高演份人好嚴，有一次，尚書郎中出錯，高演即刻重罰佢
。
高洋死後，皇太子高殷繼承皇位。因為高殷好細個，所以高演攞正牌代高殷處理政務，成為國家真正嘅決策人。乾明元年，高演聯合各大權貴、文武大臣，逼高殷升佢做太師、司州牧。同一年嘅三月，高演終於聯同長廣王高湛發動政變，廢黜高殷，自立做皇帝，改年號做皇健，嗰陣時高演得二十六歲。事後，雖然佢阿媽太后[[婁昭君]]要求高演保住高殷條命，佢大佬高洋生前向佢表示政權你可以攞咗去，但係留返我個仔一命，但係高演最終為咗免除後患，都係暗殺咗高殷。
做咗皇帝之後，高演積極處理政務，體恤貧苦大眾，知人善任。但係好景不常，兩年之後，高演騎騎吓馬無啦啦跌親，傷重不治，相傳係高殷嘅鬼魂報仇。高演死嗰陣得二十七歲。高演嘅廟號係肅宗，謚號係孝昭皇帝。而北齊皇位嘅繼承人係高演嘅細佬、長廣王高湛。
高澄

高澄（521年—549年），字子惠，係北魏、東魏權臣高歡個仔，老豆死咗之後，高澄繼承咗佢嘅大丞相職位。佢係北齊追尊嘅文襄皇帝。

一世
高澄係高歡同婁昭君生嘅大仔，不嬲都深受喜愛。北魏中興元年（531年），高澄做咗渤海王世子。中興二年（532年），高澄升做侍中、開府儀同三司。天平元年（534年），高澄升做使持節、尚書令、大行台、並州刺史。天平三年（536年），高澄開始接觸朝政。而喺同年，高澄做咗京畿大都督。
東魏皇帝元善見同高澄飲酒嗰陣，自稱做朕。雖然係冇錯，但係高澄鬧佢：「朕，朕，狗腳朕！」重叫中書黃門郎崔季舒打多佢三拳。元善見不甘受辱。侍講大臣荀濟同尚書祠部郎中元瑾、長秋卿劉思逸、華山王元大器、淮南王元宣洪同埋濟北王元徽等人商量，要諗辦法搞掂高澄，所以喺皇宮日以繼夜，夜以繼日噉掘通去城出面嘅秘密通道。後來，件事俾高澄知道咗，高澄即刻帶兵闖入皇宮，而荀濟等人喺市場上俾人烹殺。549年，高澄計劃奪取東魏政權，但係喺鄴城意外俾屋企嘅廚師蘭京插死。
550年，佢個細佬高洋稱帝，嗌北齊文宣皇帝。高洋追尊高澄做文襄皇帝，廟號世宗。

評價
《北史·齊本紀上第六》話「文襄嗣膺霸道，威略昭著。內除奸逆，外拓淮夷，擯斥貪殘，存情人物。而志在峻法，急於御下，於前王之德，有所未同。蓋天意人心，好生惡殺，雖吉凶報應，未皆影響。總而論之，積善多慶。」
高瀨右光

高瀨右光 ，係日本嘅一個男配音員。

配音作品一覽
呢個表唔完整，歡迎加料。
高潤荷

高潤荷，係大韓民國嘅一個女藝人同埋歌手。
黃鮟鱇

黃鮟鱇（學名：Lophius litulon）係鮟鱇科鮟鱇屬嘅其中一個種。
黃鰭單鰭魚

黃鰭單鰭魚（學名：Pempheris xanthoptera）係單鰭魚科單鰭魚屬嘅其中一個種。
黃魚

黃魚，魚一種，又叫黃海魚，鯡科海鰶屬，拉丁學名Nematalosa nasus。佢係海魚，又係食用魚。魚高側扁，銀白中帶黃，特徵有鰓後有黑班一笪。香港叫黃魚，中國大陸叫圓吻海鰶、臺灣叫高鼻海鰶，英文寫gizzard-shad。
見諸西太平洋到印度洋。香港都有。

特徵
魚身高，眼大，口細無牙。背鰭短，但有條長刺狀伸出來。叉尾。鱗唔大唔細。
色水而言，魚身銀白色，背呈青灰，肚白，然而帶有種青金光澤。魚肩近鰓有黑班。鰭都係透透地，邊有少少黑。背鰭白、胸鰭黃、臀鰭黃、尾鰭黃。
黃飛鴻虎鶴鬥五狼

《黃飛鴻虎鶴鬥五狼》係喺1969年嘅一部粵語武打片，由王風執導，關德興、石堅主演。

情節
河南五嶽堂主人馬天龍招募咗四個失意嘅武林好手，合稱「五狼」，佢哋為非作歹，吞佔李全福嘅祖屋，又冤枉佢拐帶細路做橋墩，全福個妹李綺雲向嚮河北開館嘅黃飛鴻求助。天龍挑撥河南同河北武館火拼，飛鴻從中調解。全福逃獄希望能洗脫冤情，點知失手被擒。飛鴻趕到救人，同五狼大打一輪。
黃體素

黃體素（粵拼：wong4 tai2 sou3，progesterone）或者嗌孕酮（粵拼：jan6 tung4）係隻淨係乸先有嘅賀爾蒙，由女性嘅卵巢分泌出嚟。
黃駿軒

黃駿軒（Wong Chun Hin，1995年7月9號—2022年6月6號）係香港已故足球員，司職進攻中場，效力過香港超級聯賽球隊理文同埋香港甲組聯賽球會深水埗足球隊。

球會生涯
黃駿軒香港出世，係東方自家培訓嘅青年軍。2013年，黃駿軒被外借至香港甲組足球聯賽球隊晨曦。2014年5月11號，喺青衣運動場舉行嘅港甲聯賽煞科，由晨曦迎戰南區，黃駿軒喺開賽6分鐘攞到職業生涯嘅首個入球，最終晨曦以2–3不敵南區。2014年8月，黃駿軒被外借至香港超級聯賽球隊黃大仙。2015年10月17號，灝天黃大仙主場迎戰勁旅南華，因黃駿軒於78分鐘解圍失誤，令南華外援艾華頂入空門奠勝，最終灝天黃大仙以1–2不敵南華。2016年4月11號，灝天黃大仙憑小將黃駿軒喺89分鐘混戰中把握機會為主隊頂入，為灝天黃大仙以3–3逼和標準流浪。2016年8月，黃駿軒被外借至香港超級聯賽球隊理文流浪，於2017年6月5號以3–0擊敗R&F富力嘅聯賽取得咗加盟後嘅首個入球。球季完結後，黃駿軒再被外借到新成立嘅港超聯球會理文，並即喺9月30號對和富大埔嘅聯賽，攞到加盟後嘅首個入球，最終協助理文以2–2賽和對手。
2020/21球季，黃駿軒改投港超聯球會流浪。佢於10月25號對傑志嘅菁英盃比賽初次上陣。2021年5月16號，港超聯第三循環護級組賽事晉峰對標準流浪，黃駿軒攻入其加盟後首個入球。
2022年6月6號，警方指傍晚6點52分接獲途人報案，發現一名男子倒卧屯門山景邨景美樓對開，警方表示警員接報到場後，證實該名男子身份係黃駿軒，已經死亡，終年26歲。

國際賽生涯
黃駿軒於2017年7月入選香港U22代表隊，參與喺朝鮮舉行嘅亞洲23歲以下錦標賽外圍賽，但最後香港以1勝2和不敗嘅成績，未能成為五隊最佳次名之一，無緣晉身決賽周。
吉布提政區

吉布提政區可以細分做5州1市，而且有11個縣。
1314

1314係1313同1315之間嘅自然數。

文化
喺各種中文語言，1314係「一生一世」嘅諧音。
2001–02年歐洲足協盃

2001–02年歐洲足協盃係第31屆歐洲足協盃，由歐洲足協主辦。決賽喺荷蘭鹿特丹踢，最後由荷蘭嘅飛燕諾足球會攞冠軍。
2001年嘅星架坡

2001年嘅星架坡係介紹星架坡喺2001年嗰陣發生過啲乜事。
2001/02年度香港甲組足球聯賽

2001/02年度嘅香港甲組足球聯賽一共有7隊參賽。
2001–02年歐洲聯賽冠軍盃

2001–02年歐洲聯賽冠軍盃係第10屆歐洲聯賽冠軍盃，亦係歐洲足協主辦嘅第47屆頂級球會賽事。決賽喺蘇格蘭格拉斯哥踢，最後西班牙嘅皇家馬德里捧盃。
2001年嘅澳門

2001年嘅澳門係介紹澳門喺2001年嗰陣發生過啲乜事。
2001年嘅瑞典

2001年嘅瑞典係介紹瑞典喺2001年嗰陣發生過啲乜事。
2000年烏克蘭憲法公投選舉

2000年烏克蘭憲法公投選舉喺2000年4月16號舉行。

背景
呢次公投選舉係總統庫奇馬搞嘅，想問吓選民到底批唔批准修改憲法嚟增加總統嘅權力。
雖然公投問嘅四條問題選民都揀咗支持，但係烏克蘭議會認為呢場公投係違憲，所以唔會因為呢場公投而有咩改變。
2001太空漫遊

《2001太空漫遊》（英文：2001: A Space Odyssey）係一部1968年嘅美國電影，由寇比力克執導，喺奧斯卡金像獎攞到最佳視覺效果獎。佢被睇成其中一套經典嘅科幻電影。
714年

714年係平年。

大件事
嶺南竹樹開花結果，同年大饑荒。
712年

712年係閏年。

其他紀年
下面係維基百科有關年份紀年嘅凡例說明。

紀年分類中嘅「中國」、「中國週邊」、「越南」、「朝鮮半島」、「日本」等，係地域概念，唔係特指某個國家或者政權，所以會有模糊嘅外延。喺呢啲地域概念之下會分項列出喺呢個地域內嘅各政權同各種紀年，包括年號、以及同創立呢個年號嘅王朝對抗嘅私年號。
「中國週邊」係指廣義上嘅北亞、中亞、以及同中國接壤嘅部分地域，大約相當於亞歐大陸中央地區。
農曆、佛曆、回曆、猶太曆有自己嘅曆法，佢哋嘅新年同西曆唔重合。所以西曆年份唔完全就係呢幾種曆嘅年份。
傳統上東亞地區嘅年號用嘅係農曆，所以年號對應嘅西曆年份係指當年農曆新年過後嘅時期，未過年嘅時期算做呢個年號紀年嘅上一年。
皇紀係日本喺1873年採用西曆嘅同時施行嘅。
檀紀係大韓民國喺1948年到1961年間正式使用嘅。
主體曆係朝鮮民主主義人民共和國自1997年開始正式使用嘅。
佛曆係以西元前543年做元年，呢個係泰國、柬埔寨、老撾佛曆嘅標準。另有斯里蘭卡、緬甸佛曆，佢以西元前544年做元年，喺泰柬老佛曆度加多一年就係。
中國：景雲三年、太極元年、延和元年、先天元年
日本
和銅五年
皇紀：1372年
10251號小行星

10251號小行星，係太陽系小行星帶嘅一粒小行星，圍繞住太陽運轉。
10252號小行星

10252號小行星，係太陽系小行星帶嘅一粒小行星，圍繞住太陽運轉。
10250號小行星

10250號小行星，係太陽系小行星帶嘅一粒小行星，圍繞住太陽運轉。
4X

4X (電子遊戲)：電子遊戲術語。
LG Optimus 4X：LG廠商屬下嘅相機。
字數搞清楚
4 In Love

《4 In Love》（英文：Let It Be Love），係香港無綫電視製作嘅時裝電視劇，由佘詩曼、陳豪同黃德斌領銜主演，監製戚其義。呢套劇用愛情故仔做主題。
4minute

4minute（韓文：포미닛）係前南韓女子流行音樂組合，2009年出道，2016年解散，解散前成員包括南智賢、許嘉允、田祉潤、金泫雅同權昭賢。
4ward Fitness

4ward Fitness係間香港嘅健身中心，日日24小時營業；响2018年1月24號開張，喺2022年4月20號執笠。
4 in Love

4 in Love係臺灣冇咗嘅四人女子組合，2000年成立，2002年解散。成員包括冷嘉琳、黃小柔、楊丞琳同張棋惠。出道2年內發過兩份專輯。

名
個名喺出道初期，由經紀公司BMG Music喺2000年改出嚟，源自雲（cloudy）、太陽（sunny）、雨（rainy）同風（windy）四種天氣現象而得名。
4chan

4chan係美國一個匿名嘅英文貼圖互聯網論壇。
4U

《4U》係臺灣歌手蕭亞軒嘅第四張國語大碟，發行日期係2002年2月11號。
1954年環球小姐競選

1954年嘅環球小姐競選1954年7月11號響美國加州長灘（Long Beach）舉行，一共33國嘅佳麗參加咗比賽嘅角逐。

其他獎項
親情小姐：愛菲·安多羅拉嘉琪絲（Efi Andoroulakakis——希臘）
嗰陣時未有上鏡小姐。
最受歡迎獎：瑪莉亞·羅差（Maria Rocha——巴西）

第啲參賽者
香港嘅代表者係：李鐘恩（Virginia June Lee），而且最後佢攞咗季軍。

台灣冇派到代表出賽
菲律賓嘅代表者係：貝莉絲達·澳金寶（Blesilda Mueler Ocampo），而且佢入到半決賽。
日本嘅代表者係：近藤三枝子（Mieko Kondo）
1954年FIFA世界盃

第5屆FIFA世界盃足球賽（英文：1954 FIFA World Cup）係1954年喺瑞士度辦嘅世界盃足球賽。呢屆世界盃最後由西德隊攞咗冠軍。
1954年亞洲運動會

第二屆亞洲運動會於1954年5月1號至9號响菲律賓馬尼拉舉行。共有19個國家同地區嘅970名運動員參加8個項目嘅比賽。

會徽
第二屆亞運會會徽同樣以太陽為中心，只係下方嘅圓環增加到20個，重形成半圓圍繞太陽；太陽上方係亞運會口號：EVER ONWARD（永遠向前）。响外環分別係屆次、舉辦城市、時間。

主題歌
《永遠向前》係亞運會史上第一首會歌，用音樂藝術嘅形式表現同詮釋亞運精神嘅內涵，係呢屆亞運會開幕典禮嘅最大亮點。
1954年嘅臺灣

1954年嘅臺灣係介紹臺灣喺1954年嗰陣發生過啲乜事。
1953年嘅臺灣

1953年嘅臺灣係介紹臺灣喺1953年嗰陣發生過啲乜事。
1953年嘅瑞典

1953年嘅瑞典係介紹瑞典喺1953年嗰陣發生過啲乜事。
1954年嘅瑞典

1954年嘅瑞典係介紹瑞典喺1954年嗰陣發生過啲乜事。
918年

918年係平年。

大件事
王建推翻咗後高麗國嘅建國者弓裔，建立王氏高麗。
劉巖改國號「漢」，史稱南漢。
917年

917年係平年。

其他紀年
下面係維基百科有關年份紀年嘅凡例說明。

紀年分類中嘅「中國」、「中國週邊」、「越南」、「朝鮮半島」、「日本」等，係地域概念，唔係特指某個國家或者政權，所以會有模糊嘅外延。喺呢啲地域概念之下會分項列出喺呢個地域內嘅各政權同各種紀年，包括年號、以及同創立呢個年號嘅王朝對抗嘅私年號。
「中國週邊」係指廣義上嘅北亞、中亞、以及同中國接壤嘅部分地域，大約相當於亞歐大陸中央地區。
農曆、佛曆、回曆、猶太曆有自己嘅曆法，佢哋嘅新年同西曆唔重合。所以西曆年份唔完全就係呢幾種曆嘅年份。
傳統上東亞地區嘅年號用嘅係農曆，所以年號對應嘅西曆年份係指當年農曆新年過後嘅時期，未過年嘅時期算做呢個年號紀年嘅上一年。
皇紀係日本喺1873年採用西曆嘅同時施行嘅。
檀紀係大韓民國喺1948年到1961年間正式使用嘅。
主體曆係朝鮮民主主義人民共和國自1997年開始正式使用嘅。
佛曆係以西元前543年做元年，呢個係泰國、柬埔寨、老撾佛曆嘅標準。另有斯里蘭卡、緬甸佛曆，佢以西元前544年做元年，喺泰柬老佛曆度加多一年就係。
中國
南漢：乾亨元年
後梁、閩、吳越：貞明三年
吳：天祐十四年
前蜀：天漢元年
中國週邊
遼：神冊二年
于闐：同慶六年
朝鮮半島
後高句麗：政開四年
後百濟：正開十八年
日本
延喜十七年
皇紀：1577年

大件事
劉巖稱帝，國號「大越」。
916年

916年係閏年。

其他紀年
下面係維基百科有關年份紀年嘅凡例說明。

紀年分類中嘅「中國」、「中國週邊」、「越南」、「朝鮮半島」、「日本」等，係地域概念，唔係特指某個國家或者政權，所以會有模糊嘅外延。喺呢啲地域概念之下會分項列出喺呢個地域內嘅各政權同各種紀年，包括年號、以及同創立呢個年號嘅王朝對抗嘅私年號。
「中國週邊」係指廣義上嘅北亞、中亞、以及同中國接壤嘅部分地域，大約相當於亞歐大陸中央地區。
農曆、佛曆、回曆、猶太曆有自己嘅曆法，佢哋嘅新年同西曆唔重合。所以西曆年份唔完全就係呢幾種曆嘅年份。
傳統上東亞地區嘅年號用嘅係農曆，所以年號對應嘅西曆年份係指當年農曆新年過後嘅時期，未過年嘅時期算做呢個年號紀年嘅上一年。
皇紀係日本喺1873年採用西曆嘅同時施行嘅。
檀紀係大韓民國喺1948年到1961年間正式使用嘅。
主體曆係朝鮮民主主義人民共和國自1997年開始正式使用嘅。
佛曆係以西元前543年做元年，呢個係泰國、柬埔寨、老撾佛曆嘅標準。另有斯里蘭卡、緬甸佛曆，佢以西元前544年做元年，喺泰柬老佛曆度加多一年就係。
中國
吳、晉、岐：天祐十三年
後梁、閩、吳越：貞明二年
前蜀：通正元年
中國週邊
遼：神冊元年
于闐：同慶五年
朝鮮半島
後高句麗：政開三年
後百濟：正開十七年
日本
延喜十六年
皇紀：1576年
284年

284年係閏年。

其他紀年
下面係維基百科有關年份紀年嘅凡例說明。

紀年分類中嘅「中國」、「中國週邊」、「越南」、「朝鮮半島」、「日本」等，係地域概念，唔係特指某個國家或者政權，所以會有模糊嘅外延。喺呢啲地域概念之下會分項列出喺呢個地域內嘅各政權同各種紀年，包括年號、以及同創立呢個年號嘅王朝對抗嘅私年號。
「中國週邊」係指廣義上嘅北亞、中亞、以及同中國接壤嘅部分地域，大約相當於亞歐大陸中央地區。
農曆、佛曆、回曆、猶太曆有自己嘅曆法，佢哋嘅新年同西曆唔重合。所以西曆年份唔完全就係呢幾種曆嘅年份。
傳統上東亞地區嘅年號用嘅係農曆，所以年號對應嘅西曆年份係指當年農曆新年過後嘅時期，未過年嘅時期算做呢個年號紀年嘅上一年。
皇紀係日本喺1873年採用西曆嘅同時施行嘅。
檀紀係大韓民國喺1948年到1961年間正式使用嘅。
主體曆係朝鮮民主主義人民共和國自1997年開始正式使用嘅。
佛曆係以西元前543年做元年，呢個係泰國、柬埔寨、老撾佛曆嘅標準。另有斯里蘭卡、緬甸佛曆，佢以西元前544年做元年，喺泰柬老佛曆度加多一年就係。
中國：太康五年
朝鮮半島
高句麗：西川王十五年
新羅：味鄒王二十三年、儒禮王元年
百濟：古爾王五十一年
檀紀：2617年
日本
應神天皇十五年
皇紀：944年
佛曆：827年
猶太曆：4044年～4045年
280年代

280年代係指280年去到289年之間嗰十年。
280年

280年係閏年。

其他紀年
下面係維基百科有關年份紀年嘅凡例說明。

紀年分類中嘅「中國」、「中國週邊」、「越南」、「朝鮮半島」、「日本」等，係地域概念，唔係特指某個國家或者政權，所以會有模糊嘅外延。喺呢啲地域概念之下會分項列出喺呢個地域內嘅各政權同各種紀年，包括年號、以及同創立呢個年號嘅王朝對抗嘅私年號。
「中國週邊」係指廣義上嘅北亞、中亞、以及同中國接壤嘅部分地域，大約相當於亞歐大陸中央地區。
農曆、佛曆、回曆、猶太曆有自己嘅曆法，佢哋嘅新年同西曆唔重合。所以西曆年份唔完全就係呢幾種曆嘅年份。
傳統上東亞地區嘅年號用嘅係農曆，所以年號對應嘅西曆年份係指當年農曆新年過後嘅時期，未過年嘅時期算做呢個年號紀年嘅上一年。
皇紀係日本喺1873年採用西曆嘅同時施行嘅。
檀紀係大韓民國喺1948年到1961年間正式使用嘅。
主體曆係朝鮮民主主義人民共和國自1997年開始正式使用嘅。
佛曆係以西元前543年做元年，呢個係泰國、柬埔寨、老撾佛曆嘅標準。另有斯里蘭卡、緬甸佛曆，佢以西元前544年做元年，喺泰柬老佛曆度加多一年就係。
中國
吳：天紀四年
晉：咸寧六年、太康元年
朝鮮半島
高句麗：西川王十一年
新羅：味鄒王十九年
百濟：古爾王四十七年
檀紀：2613年
日本
應神天皇十一年
皇紀：940年
佛曆：823年
猶太曆：4040年～4041年
281年

281年係平年。

大件事
始興郡屬廣州省、珠厓郡入合浦驟。
660年代

660年代係指660年去到669年之間嗰十年。
661年

661年係平年。

大件事
唐高宗顯慶六年，喺廣州創設市舶使，派專官充任，總管海路邦交外貿。
661

661係660同662之間嘅自然數同質數。
Bailleau-l'Évêque

Bailleau-l'Évêque係法國嘅一個市鎮，位置喺中央-盧華爾山谷嘅厄爾-盧華。
Bain-de-Bretagne

Bain-de-Bretagne係法國嘅一個市鎮，位置喺布禮斯大區嘅伊勒-維萊訥。
Baillargues

Baillargues係法國嘅一個市鎮，位置喺奧斯坦尼大區嘅埃羅。
Bailly-le-Franc

Bailly-le-Franc係法國嘅一個市鎮，位置喺奧布。
Bains-sur-Oust

Bains-sur-Oust係法國嘅一個市鎮，位置喺布禮斯大區嘅伊勒-維萊訥。
Bairols

Bairols係法國嘅一個市鎮，位置喺濱海阿爾卑斯。
Bailleau-Armenonville

Bailleau-Armenonville係法國嘅一個市鎮，位置喺中央-盧華爾山谷嘅厄爾-盧華。
Bailleau-le-Pin

Bailleau-le-Pin係法國嘅一個市鎮，位置喺中央-盧華爾山谷嘅厄爾-盧華。
ASP

ASP（全名：Active Server Pages），譯名動態伺服器網頁，係由微軟開發嘅伺服器端執行嘅指令碼平台，由 Internet Information Services （IIS）管理。網頁檔案嘅副檔名係「.asp」。呢隻技術自2000年之後就無更新過，已經畀跟住開發嘅ASP.NET取代。
ASP.NET

ASP.NET係由微軟開發嘅伺服器端執行嘅指令碼平台，取代之前嘅ASP，響.NET Framework框架行。網頁檔案嘅副檔名通常係「.aspx」。
1 TAKE過

《1 TAKE過》（The One Take Show）係香港電視娛樂製作嘅真人騷節目，由阮小儀、邱傲然、黃奕晨同王頌茵主持。節目公開招募咗一班參賽者表演才藝，不過機會得一次，需要「一Take過」噉表演。
節目原定2022年2月28號開始逢禮拜一到五22:30－23:00喺ViuTV播，不過由於2月下旬武漢肺炎香港疫情急劇惡化，電視台最後臨時決定抽起呢套節目，改播疫情資訊節目《今日疫情》（第2輯），而呢套節目播映日子最後改到2022年3月28號到4月15號逢禮拜一到五23:00－23:30喺ViuTV播。
19世紀

19世紀係1801年至1900年嗰一百年嘅世紀。呢段期間最顯著嘅係西歐同北美因工業革命促成嘅技術同經濟上嘅進步。
<<- 19世紀（1800年——1899年）->>
1G

第一代流動通信技術，簡稱1G（the first generation），係類比式流動電話系統，自從1983年起開始發展使用，直至俾2G數碼通訊取代。
1G同2G最主要嘅分別係1G用類比調制，而2G就用數碼調制。雖然兩者都係利用數碼信號同發射基站連接，不過2G系統語音採用咗數碼調制，而1G系統就將語音調制喺更高頻率上，一般喺150MHz或者以上。呢個時期嘅通話方式都係蜂窩電話標準，使用模擬調製、頻分多址（FDMA），只限語音傳送。
其中一種標準，叫做北歐流動電話系統 (NMT)，曾經喺北歐、瑞士、荷蘭、東歐同俄羅斯使用、其他制式包括應用喺美國同澳洲嘅AMPS，英國嘅TACS，西德、葡萄牙同南非嘅C-450，法國嘅Radiocom 2000（法文：Radiocom 2000）同意大利嘅RTMI。而喺日本方面，有唔同種制式，分別係NTT電話設計嘅TZ-801、TZ-802同TZ-803三種制式，同DDI公司嘅JTACS標準。
1G技術嘅前身係流動電話網絡，又叫做0G。
1THE9

1THE9（韓文：원더나인）為韓國嘅一隊男團。
199年

199年係平年。

其他紀年
下面係維基百科有關年份紀年嘅凡例說明。

紀年分類中嘅「中國」、「中國週邊」、「越南」、「朝鮮半島」、「日本」等，係地域概念，唔係特指某個國家或者政權，所以會有模糊嘅外延。喺呢啲地域概念之下會分項列出喺呢個地域內嘅各政權同各種紀年，包括年號、以及同創立呢個年號嘅王朝對抗嘅私年號。
「中國週邊」係指廣義上嘅北亞、中亞、以及同中國接壤嘅部分地域，大約相當於亞歐大陸中央地區。
農曆、佛曆、回曆、猶太曆有自己嘅曆法，佢哋嘅新年同西曆唔重合。所以西曆年份唔完全就係呢幾種曆嘅年份。
傳統上東亞地區嘅年號用嘅係農曆，所以年號對應嘅西曆年份係指當年農曆新年過後嘅時期，未過年嘅時期算做呢個年號紀年嘅上一年。
皇紀係日本喺1873年採用西曆嘅同時施行嘅。
檀紀係大韓民國喺1948年到1961年間正式使用嘅。
主體曆係朝鮮民主主義人民共和國自1997年開始正式使用嘅。
佛曆係以西元前543年做元年，呢個係泰國、柬埔寨、老撾佛曆嘅標準。另有斯里蘭卡、緬甸佛曆，佢以西元前544年做元年，喺泰柬老佛曆度加多一年就係。
中國：建安四年
朝鮮半島
高句麗：山上王三年
新羅：奈解王四年
百濟：肖古王三十四年
金官伽耶：首露王一百五十八年、居登王元年
檀紀：2532年
日本
仲哀天皇八年
皇紀：859年
佛曆：742年
猶太曆：3959年～3960年

大件事
孫策打廬江太守劉勳、沙羨嘅黃祖，打低廬江、豫章兩個郡。
1TYM

1TYM（韓文：원타임）為韓國嘅一隊男團。
1881年

1881年係平年。

11月
中國第一條自辦鐵路，唐胥鐵路開通。
1882年嘅瑞典

1882年嘅瑞典係介紹瑞典喺1882年嗰陣發生過啲乜事。
1883年

1883年係平年。

其他紀年
下面係維基百科有關年份紀年嘅凡例說明。

紀年分類中嘅「中國」、「中國週邊」、「越南」、「朝鮮半島」、「日本」等，係地域概念，唔係特指某個國家或者政權，所以會有模糊嘅外延。喺呢啲地域概念之下會分項列出喺呢個地域內嘅各政權同各種紀年，包括年號、以及同創立呢個年號嘅王朝對抗嘅私年號。
「中國週邊」係指廣義上嘅北亞、中亞、以及同中國接壤嘅部分地域，大約相當於亞歐大陸中央地區。
農曆、佛曆、回曆、猶太曆有自己嘅曆法，佢哋嘅新年同西曆唔重合。所以西曆年份唔完全就係呢幾種曆嘅年份。
傳統上東亞地區嘅年號用嘅係農曆，所以年號對應嘅西曆年份係指當年農曆新年過後嘅時期，未過年嘅時期算做呢個年號紀年嘅上一年。
皇紀係日本喺1873年採用西曆嘅同時施行嘅。
檀紀係大韓民國喺1948年到1961年間正式使用嘅。
主體曆係朝鮮民主主義人民共和國自1997年開始正式使用嘅。
佛曆係以西元前543年做元年，呢個係泰國、柬埔寨、老撾佛曆嘅標準。另有斯里蘭卡、緬甸佛曆，佢以西元前544年做元年，喺泰柬老佛曆度加多一年就係。
中國（農曆）：光緒八年十一月廿三～光緒九年十二月初三
越南（農曆）：嗣德三十五年十一月廿三～嗣德三十六年十二月初三
朝鮮半島
高宗二十年
檀紀：4216年
日本
明治十六年
皇紀：2543年
佛曆：2425年 - 2426年
回曆：1300年2月21日 - 1301年3月1日
猶太曆：5643年4月22日 - 5644年4月2日
修正儒略日（MJD）：8811 - 9175

大件事
8月25號：簽訂《第一次順化條約》，越南做咗法國嘅保護國。
1883年嘅瑞典

1883年嘅瑞典係介紹瑞典喺1883年嗰陣發生過啲乜事。
1881年嘅瑞典

1881年嘅瑞典係介紹瑞典喺1881年嗰陣發生過啲乜事。
Capestang

Capestang係法國嘅一個市鎮，位置喺奧斯坦尼大區嘅埃羅。
Capdrot

Capdrot係法國嘅一個市鎮，位置喺多多涅。
Capens

Capens係法國嘅一個市鎮，位置喺奧斯坦尼大區嘅上加龍。
Capoulet-et-Junac

Capoulet-et-Junac係法國嘅一個市鎮，位置喺阿列日。
Capistrano

Capistrano，原本叫SwitchTower，係公開程式碼嘅架生，可以喺多部伺服器上行腳本程式（script）。佢最主要係用來安裝網站軟件（web application）。佢可以喺網站伺服器，自動軟件，包括支援事工，例如改資料庫咁。
Capistrano係用Ruby程式語言寫，用RubyGems來散佈開去。佢原本係為Ruby on Rails框架而寫，之不過家下都用埋來搞其他諸如PHP框架。

史
佢原本叫SwitchTower，2006年3月因為同個註冊商標撞名，所以改名Capistrano。

技術
Capistrano會用SSH，同時喺幾部機行指令。佢借用咗Rake嘅功能，可以定義一啲事工。佢重識用隧道過防火牆。